18.3.2008 Jurnalul Oficial al Uniunii Europene L 75/53 REGULAMENTUL (CE) NR. 243/2008 AL CONSILIULUI din 17 martie 2008 de instituire a anumitor măsuri restrictive împotriva autorităților ilegale ale insulei Anjouan din Uniunea Comorelor CONSILIUL UNIUNII EUROPENE, având în vedere Tratatul de instituire a Comunității Europene, în special articolele 60 şi 301, având în vedere Poziția comună 2008/187/PESC a Consiliului din 3 martie 2008 privind unele măsuri restrictive împotriva autorităților ilegale ale insulei Anjouan din Uniunea Comorelor (!), având în vedere propunerea Comisiei, întrucât: (1) La 25 octombrie 2007, prin scrisoarea adresată Secre- tarului  General/Înaltului  Reprezentant,  Preşedintele Comisiei Uniunii Africane a solicitat sprijinul Uniunii Europene şi al statelor membre ale acesteia în punerea în aplicare a sancţiunilor pe care Consiliul pentru pace și securitate al Uniunii Africane a hotărât să le aplice împotriva autorităților ilegale ale insulei Anjouan şi a anumitor persoane asociate cu acestea. (2)  Poziţia comună 2008/187/PESC prevede instituirea unor măsuri restrictive împotriva autorităților ilegale ale insulei Anjouan și a anumitor persoane asociate cu acestea. Măsurile în cauză vizează, în special, îngheţarea fondurilor și resurselor economice care aparţin persoanelor respective. (3) Aceste măsuri se încadrează în domeniul de aplicare a Tratatului de instituire a Comunității Europene. Prin urmare, pentru a garanta aplicarea uniformă a acestora de către operatorii economici din toate statele membre, este necesar un act comunitar pentru punerea lor în aplicare în ceea ce priveşte Comunitatea, ADOPTĂ PREZENTUL REGULAMENT: Articolul 1 În sensul prezentului regulament: (a) „fonduri” înseamnă activele financiare și  avantajele economice de orice natură, inclusiv, dar fără a se limita la: () JO L 59, 43.2008, p. 32. (4) (i) numerar, cecuri, creanțe în numerar, cambii, ordine de plată și alte instrumente de plată; (i) depozite la instituții financiare sau la alte entități, solduri de conturi, creanțe şi titluri de creanţă; (iii) titluri de valoare și titluri de creanță, cum ar fi acțiunile, certificatele reprezentând valori mobiliare, obligațiunile, biletele la ordin, garantele, obligațiunile negarantate și contractele pentru produse derivate, fie că sunt sau nu tranzacţionate la bursă sau fac obiectul unei investiții private; (iv) dobânzi, dividende sau alte venituri din active sau plus- valori percepute pe active sau generate de acestea; (v) credite, drepturi compensatorii, garanții, garanții de bună execuție sau alte angajamente financiare; (vi) scrisori de credit, conosamente, contracte de vânzare; (vii) documente care atestă deținerea de cote-părţi dintr-un fond sau de resurse financiare; „înghețarea fondurilor” înseamnă o acţiune menită să împiedice orice mişcare, transfer, modificare, utilizare sau tranzacție de fonduri care ar avea ca rezultat modificarea volumului, a valorii, a localizării, a proprietății, a posesiei, a naturii ori a destinației acestora sau orice altă modificare care ar permite utilizarea fondurilor, în special gestionarea portofoliilor; „resurse economice” înseamnă activele de orice fel, corporale sau necorporale, mobiliare sau imobiliare, care nu sunt fonduri, dar pot fi utilizate pentru obţinerea de fonduri, bunuri sau servicii; „înghețarea resurselor economice” înseamnă orice acţiune menită să împiedice utilizarea acestora pentru obţinerea de fonduri, bunuri sau servicii de orice fel, inclusiv, dar fără a se limita la vânzarea, închirierea sau ipotecarea acestora;